รัฐบาลไทย-ข่าวทำเนียบรัฐบาล-นายกรัฐมนตรีขอให้นำทีมฟุตบอลเยาวชน หมูป่าอะคาเดมี พร้อมผู้ฝึกสอน ทั้ง 13 คน ออกจากถ้ำหลวงให้ได้ พร้อมขอบคุณและให้กำลังใจผู้ว่าราชการจังหวัดเชียงราย และผู้ที่เกี่ยวข้องทุกคน
วันศุกร์ที่ 6 กรกฎาคม 2561
นายกรัฐมนตรีขอให้นําทีมฟุตบอลเยาวชน หมูป่าอะคาเดมี พร้อมผู้ฝึกสอน ทั้ง 13 คน ออกจากถ้ําหลวงให้ได้ พร้อมขอบคุณและให้กําลังใจผู้ว่าราชการจังหวัดเชียงราย และผู้ที่เกี่ยวข้องทุกคน
ผู้ช่วยโฆษกประจําสํานักนายกรัฐมนตรีเผย นายกรัฐมนตรีขอให้นําทีมฟุตบอลเยาวชน หมูป่าอะคาเดมี พร้อมผู้ฝึกสอน ทั้ง 13 คน ออกจากถ้ําหลวงให้ได้ พร้อมขอบคุณและให้กําลังใจผู้ว่าราชการจังหวัดเชียงราย และผู้ที่เกี่ยวข้องทุกคน
วันนี้ (3 ก.ค. 61 ) เวลา 15.15 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พ.อ. อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี ได้เปิดเผยว่าก่อนการประชุมคณะรัฐมนตรี นายกรัฐมนตรี ได้ประชุมทางไกลผ่านดาวเทียมถึงผู้ว่าราชการจังหวัดเชียงราย และทีมงานเจ้าหน้าที่ เพื่อติดตามการปฏิบัติหน้าที่ในการช่วยเหลือทีมฟุตบอลเยาวชน หมูป่าอะคาเดมี พร้อมผู้ฝึกสอน ที่ติดอยู่ในถ้ําหลวงขุนน้ํานางนอน อําเภอแม่สาย จังหวัดเชียงราย โดยได้กล่าวน้อมสํานึกในพระมหากรุณาธิคุณสมเด็จพระเจ้าอยู่หัว และพระบรมวงศานุวงศ์ทุกพระองค์ ที่ได้พระราชทานกําลังใจ และสิ่งของพระราชทาน ตลอดจนขอพระบารมีปกเกล้าคุ้มครองเจ้าหน้าที่และอาสาสมัครให้ปฏิบัติภารกิจประสบความสําเร็จต่อไป
พร้อมกันนี้ นายกรัฐมนตรี ได้มอบนโยบายให้กับผู้ว่าราชการจังหวัดเชียงรายเป็นผู้ตัดสินใจและพิจารณาเกี่ยวกับการปฏิบัติงานในพื้นที่ว่าจะดําเนินการอย่างไรต่อไปในภารกิจดังกล่าว พร้อมมอบนโยบายขอให้นําทีมฟุตบอลเยาวชน หมูป่าอะคาเดมี พร้อมผู้ฝึกสอนทั้ง 13 คน ออกจากถ้ําหลวง ขุนน้ํานางนอนด้วยความเรียบร้อยและปลอดภัย เนื่องจากทราบว่ายังมีอันตรายอยู่ ก่อนให้นําไปตรวจร่างกาย จัดหาผู้ดูแลที่โรงพยาบาลในพื้นที่เป็นไปอย่างเหมาะสม จากนั้นให้ผู้ว่าราชการจังหวัดเชียงรายจัดแถลงข่าวชี้แจงข้อมูลในครั้งเดียว
อีกทั้ง ให้หน่วยงานในพื้นที่พิจารณาดูแลเยียวยาประชาชนที่เสียสละพื้นที่ของตนเองสําหรับเป็นพื้นที่รองรับน้ําในการปฏิบัติภารกิจในครั้งนี้ โดยขอให้ช่วยเหลือและปรับสภาพพื้นที่ที่ได้รับผลกระทบให้คืนกลับสภาพเดิมโดยเร็วที่สุด ขณะเดียวกันในอนาคตขอให้หน่วยงานที่เกี่ยวข้องช่วยกันตรวจตราสถานที่ท่องเที่ยวอื่น ๆ ให้มีความปลอดภัยมากยิ่งขึ้น รวมทั้ง นายกรัฐมนตรี ได้ชื่นชมและให้กําลังใจผู้ว่าราชการจังหวัดเชียงราย และทีมงานเจ้าหน้าที่ทุกคน และเชื่อมั่นว่าภายใต้การนําของผู้ว่าราชการจังหวัดเชียงรายการปฏิบัติภารกิจครั้งนี้จะต้องสําเร็จลุล่วงอย่างสมบูรณ์ โดยขอให้ผู้ว่าราชการจังหวัดเชียงรายตั้งมั่นในการทําความดี เนื่องจากประเทศไทยต้องการคนดีและมีประสิทธิภาพในการทํางานมาช่วยกันขับเคลื่อนและพัฒนาประเทศไทยต่อไป
ต่อจากนั้น ผู้ว่าราชการจังหวัดเชียงราย ได้รายงานสรุปสถานการณ์การปฏิบัติภารกิจในพื้นที่ให้นายกรัฐมนตรีรับทราบว่าหน่วยซีลได้เข้าไปในถ้ําเพื่อนําอาหาร น้ําดื่ม และยาไปให้กับผู้ประสบภัยทั้ง 13 คนแล้ว โดยเมื่อช่วงเช้าหน่วยซีลก็ยังไม่ได้กลับออกมาและยังไม่ได้รับรายงานอะไร สําหรับแผนงานที่จะดําเนินการต่อไปในวันนี้คือการนําไฟฟ้าไปติดเพื่อให้แสงสว่าง และเดินสายโทรศัพท์เพื่อให้เด็กสามารถติดต่อกับผู้ปกครองที่อยู่ภายนอกและให้การปฏิบัติภารกิจในการช่วยเหลือออกมาได้สามารถติดต่อสื่อสารมีความสะดวกมากขึ้น
สําหรับภารกิจอื่น ๆ ยังคงจะดําเนินการต่อไป เช่น การสูบน้ําออกจากถ้ํา รวมถึงการปรับแผนภารกิจ เช่น ภารกิจภายนอกที่เคยปฏิบัติในการหาทางเข้าถ้ํามาเป็นการหาตําแหน่งของน้ําที่อาจจะไหลเข้าไปในถ้ําได้ในกรณีที่มีฝนตกเพิ่มขึ้น โดยจะมีการเบี่ยงเบนการไหลของน้ําไม่ให้เข้าไปในถ้ําและไม่ให้ส่งผลกระทบต่อพื้นที่การเกษตรของประชาชนโดยจะอาศัยทางน้ําทางธรรมชาติเป็นหลัก ส่วนการเยียวยาเกษตรกรที่ได้รับผลกระทบได้กําชับหน่วยงานที่เกี่ยวข้องเข้าไปสํารวจแล้ว รวมทั้งผู้ว่าราชการจังหวัดเชียงรายได้กล่าวถึงการตัดสินใจในการที่จะนําทั้ง 13 คน ออกมาจะต้องมั่นใจได้ว่าทั้ง 13 คนจะต้องปลอดภัยร้อยเปอร์เซ็นต์
ในตอนท้ายของการประชุม นายกรัฐมนตรี ได้กล่าวว่านับเป็นข่าวดีและขอให้ทํางานต่อไป และยังคงให้จัดระเบียบอย่างเข้มงวด พร้อมย้ําขอบคุณในความร่วมมือ ความมีน้ําใจและกําลังใจของทุกคนและคนไทยทั้งประเทศ ไม่ว่าจะเป็นคนที่มาช่วยซักผ้า ทําอาหาร นักปีนเขา เด็กนักเรียนที่มาช่วยกันเก็บขยะ คนที่มาช่วยนวดเจ้าหน้าที่ และวินมอเตอร์ไซต์ ทั้งหมดนี้ นายกรัฐมนตรี ขอขอบคุณในนามของรัฐบาลและคณะรัฐมนตรี และหากมีอะไรที่บกพร่องไปก็ขออภัยแทนทุกคนด้วย
นอกจากนั้นได้มีการสั่งการให้มีการจัดทํา afteractionreview เพื่อเป็นบทเรียนในการปฏิบัติภารกิจแบบบูรณาการแบบนี้ในอนาคต ซึ่งมาตรฐานในการปฏิบัติภารกิจแบบนี้ของไทยจะสูงขึ้นเรื่อย ๆ และผลการทํางานในครั้งนี้ไม่ใช่เป็นการทําให้เฉพาะคนไทยมีความสุข แต่ยังทําให้ทั่วโลกมั่นใจว่าประเทศไทยมีหน่วยงานที่มีประสิทธิภาพ มีการบังคับบัญชา และมีการประสานงานอย่างดี ตลอดจนแสดงให้เห็นถึงความรักความสามัคคีที่คนไทยมีต่อกัน
-------------------
กลุ่มประชาสัมพันธ์และเผยแพร่ สํานักโฆษก